|  |  |
| --- | --- |
|  |  |
| Szerb Köztársaság |
| Vajdaság Autonóm Tartomány |
| NAGYKIKINDA VÁROS  **VÁROSI KÖZIGAZGATÁS**  Szám: III-03-208/2022  Kelt: 06.09.2022. évben  Nagykikinda |
| Szerb önkéntesek tere 12, 23300 Nagykikinda, тел 0230/410-144, e-mail: gradska.uprava@kikinda.org.rs | |

Az egységes választói névjegyzékről szóló törvény 14. szakasza szerint

(A Szerb Köztársaság 104/2009 és 99/2011 számú Hivatalos Közlönye) valamint a nemzeti kisebbségek nemzeti tanácsairól szóló törvény 48. szakasza alapján (A Szerb Köztársaság 42/2009, 20/2014 számú Hivatalos Közlönye – az Alkotmánybíróság 55/2014 és 74/2018 határozata), a nemzeti kisebbségek külön választói névjegyzéke vezetésére vonatkozó szabályzat 7. szakasza szerint (a Szerb Köztársaság 61/2018 számú Hivatalos Közlönye), a kisebbségi nemzeti tanácsok tagjainak megválasztására kiírt választásokról szóló 2022. szeptember 05-én meghozott határozat értelmében  (a Szerb Köztársaság 100/22 számú Hivatalos Közlönye), amely választásokra 2022. november 13-án kerül sor, Nagykikinda Város Városi Közigazgatási Hivatala közzéteszi a következő

**ÉRTESÍTÉST  
a nemzeti kisebbséghez tartozó választópolgárok számára a   
külön választói névjegyzékbe való betekintésre és bejegyzésre vonatkozóan.**

ÉRTESÍTJÜK a nemzeti kisebbséghez tartozó, Nagykikinda Város területén állandó lakhellyel, illetve az áttelepített, de nagykikindai tartózkodási hellyel rendelkező választópolgárokat, hogy a külön választói névjegyzék Nagykikinda Város területére vonatkozó része a Városi Közigazgatás épületében a 10-es számú irodában, munkanapokon reggel 8 és 15 óra között, szombaton 8 és 13 óra között van közszemlére téve.

A külön választói névjegyzék lezárásáig, azaz 2022. október 28-ig , a nemzeti kisebbséghez tartozók a Városi Közigazgatásnál kérelmezhetik a Külön választói névjegyzékre vonatkozó esetleges változtatásokat (bejegyzést, törlést, módosításokat, kiegészítéseket vagy javításokat).

A külön választói névjegyzék lezárását követően az itt elvégzendő bejegyzést, törlést, módosításokat és kiegészítéseket a külön választói névjegyzék vezetésére illetékes minisztérium végzi a választások megtartásának napját legkésőbb 72 órával megelőzően meghozott végzése alapján.

A külön választói névjegyzékbe történő bejegyzést kizárólag a nemzeti kisebbséghez tartozó állandó lakhellyel illetve az áttelepített, de nagykikindai tartózkodási hellyel rendelkező választópolgár személyes kérelme alapján végzik, amelyet sajátkezű aláírásával ellátva, írásos formában kell benyújtania Nagykikinda Város Városi Közigazgatási Hivatalánál.

Az űrlapot Nagykikinda Város Városi Közigazgatási Hivatala 10-es számú irodájában vehetik át. A kérelmező személyazonosítását és az űrlapba bejelölt adatok ellenőrzését a kérelmező személyi igazolványa alapján végzi a hivatalos személy.

A külön választói névjegyzékbe a személyes adatok védelmét szabályozó törvénynek megfelelően, az Emberi-,Kisebbségi Jogi és Társadalmi Párbeszédért Felelős Minisztérium <https://upit.posebanbirackispisak.gov.rs> hivatalos honlapján, a polgár személyi számának beírásával elektronikus úton is betekinthetnek.

A VÁROSI KÖZIGAZGATÁS VEZETŐJE  
 Mihajlović Dragiša

.